Document ID: /roh_data/filtered/fineweb-2-filterrobots_roh.jsonl.gz/34155

Il login SSR
Il login SSR pussibilitescha en il futur d'acceder a las purschidas ed als servetschs da la SSR e da sias unitads d'interpresa (SRF, RTR, RTS, RSI, SWI) che pretendan in conto d'utilisader. Il login SSR sa cumpona da l'adressa dad e-mail, d'in num d'utilisader e d'in pled-clav. Per tut las purschidas da la SSR pon ins duvrar en il futur in unic login. L'emprim funcziuna il login SSR per la nova plattafurma da streaming Play Suisse. Ulteriuras purschidas suondan a partir dal 2021.
Ensemen cun la nova plattafurma da streaming Play Suisse lantscha la SSR il nov login SSR. A partir dal 2021 vegn il login SSR collià cun ulteriuras purschidas ed auters servetschs da la SSR e da sias unitads d'interpresa SRF, RTR, RTS, RSI e SWI. Grazia al login SSR ston las utilisadras ed ils utilisaders mo pli memorisar in num d'utilisader ed in pled-clav e pon nizzegiar cun quels pli facilmain tut las purschidas da la SSR. Plinavant vegnan memorisads centralmain parameters dal profil sco l'adressa dad e-mail, il pled-clav ed il num d'utilisader. Uschia pon quels vegnir administrads per tut ils products enina.
Pertge dovri in login SSR?
Per tschertas funcziuns, sco per exempel per commentar ina novitad sin las plattafurmas online da las unitads d'interpresa da la SSR, dovri gia daditg in login. La SSR dumonda però in login mo nua ch'igl è necessari per metter a disposiziun purschidas per motivs tematics, tecnics u giuridics. Normalmain pon ins nizzegiar ils cuntegns senza login.